
Parlamentul  României

Camera  Deputaţilor

Comisia pentru industrii                                             Comisia pentru buget, finanţe
              si servicii                                                                            şi bănci
Bucureşti, 09.03.2009                                                             Bucureşti, 09.03.2009
Nr.23/295/2008                                                                            Nr.22/281/2008
BIROUL PERMANENT

AL

CAMEREI DEPUTAŢILOR



În conformitate cu prevederile Regulamentului Camerei Deputaţilor, republicat, cu modificările ulterioare, vă înaintăm, alăturat, Raportul comun asupra proiectului de Lege pentru abrogarea Capitolului II1 al Titlului VII din Legea nr.571/2003 privind Codul fiscal, primit cu nr.P.L.x 386 din 17 iunie 2008.


Prin obiectul de reglementare şi conţinut, proiectul de lege face parte din categoria legilor organice.

                 PREŞEDINTE,                                              PREŞEDINTE,

                   Iulian Iancu                                                   Viorel Ştefan    

RAPORT    COMUN

asupra proiectului de Lege pentru abrogarea Capitolului II1 al Titlului VII din Legea nr.571/2003 privind Codul fiscal
În conformitate cu prevederile Regulamentului Camerei Deputaţilor, republicat, cu modificările ulterioare, Comisia pentru industrii şi servicii şi Comisia pentru buget, finanţe şi bănci au fost sesizate, cu nr.P.L.x 386 din 17 iunie 2008, pentru dezbatere în fond, cu proiectul de Lege pentru abrogarea Capitolului II1 al Titlului VII din Legea nr.571/2003 privind Codul fiscal.



Proiectul de lege, provenit dintr-o iniţiativă legislativă are ca obiect de reglementare abrogarea Capitolului II1 din Legea nr.571/2003 privind Codul Fiscal, astfel încât să se restituie proprietarilor taxa de primă înmatriculare pentru autoturisme şi autovehicule, plătită după data de 1 ianuarie 2007.


Propunerea legislativă pe care s-a bazat proiectul de lege a fost avizată favorabil de Consiliul Legislativ, cu nr.19 din 7 ianuarie 2008.



Proiectul de lege pentru abrogarea Capitolului II1 din Legea nr.571/2003 privind Codul Fiscal, a fost adoptat de Senat, în şedinţa din 19 mai 2008.



Potrivit prevederilor art.75 din Constituţia României, republicată, şi a prevederilor art.92 din Regulamentul Camerei Deputaţilor, republicat, cu modificările ulterioare, Camera decizională pentru acest proiect de lege este Camera Deputaţilor.



Propunerea legislativă a fost respinsă de Senat, în şedinţa din data de 17 iunie 2008.



Proiectul de lege a fost avizat favorabil de Comisia juridică, de disciplină şi imunităţi.


Examinarea proiectului de lege a avut loc în şedinţa Comisiei pentru buget, finanţe şi bănci din data de 10 februarie 2009 şi în şedinţa Comisiei pentru industrii şi servicii din data de 4 martie 2009.


La lucrări au fost prezenţi 31 deputaţi din totalul de 31 membri ai Comisiei pentru buget, finanţe şi bănci şi 26 deputaţi din totalul de 28 membri ai Comisiei pentru industrii şi servicii.



La dezbaterile asupra proiectului de lege au participat, în calitate de invitaţi, specialişti din Ministerul Finanţelor Publice sub conducerea doamnei secretar de stat Graţiela Iordache.


Având în vedere că proiectul nu mai are obiect de reglementare ca urmare a emiterii Ordonanţei de urgenţă a Guvernului nr.50 din 21 aprilie 2008 prin care se abrogă articolele 2141 – 2143 din Legea nr.571/2003 privind Codul Fiscal, membrii celor două comisii au hotărât, cu unanimitate de voturi, să propună plenului Camerei Deputaţilor, respingerea proiectului de lege.

Prin obiectul de reglementare şi conţinut, proiectul de lege face parte din categoria legilor organice.
                   PREŞEDINTE,                                            PREŞEDINTE,

                     Iulian Iancu                                                 Viorel Ştefan      

                     SECRETAR,                                                SECRETAR,
                    Mircea Marin                                                 Iuliu Nosa
Consilieri parlamentari,                                                                                                                                   Consilier parlamentar,

Daniel Bădina                                                                                                                                                  Giorgiana Ene
Octavian Martin

